kardosdrur/scandi-wiki huggingface dataset:
Gravefri have

Den gravefri have dyrkes på samme måde, som landbruget bruger reduceret jordbehandling, dvs. at man undlader at vende jorden og nøjes med at løsne den ud fra den opfattelse, at gravning og al anden vending af jorden skaber ugunstige betigelser for jordbundens organismer og sætter jordbundsøkologien tilbage til start, hvor succession, biodiversitet og symbioser skal genopbygges.

Teknikken bygger på, at man er bevidst om, at jordbundens organismer lever i et fødenet, et livsfællesskab i jorden, der er nødvendigt for et sundt næringskredsløb og til forebyggelse af problematiske organismer og sygdomme. Planterne overfører en del af den kulstofbundne energi, de skaber i fotosyntesen, til jordbunden, og organismerne dernede udnytter den energi ved omdannelse af det tilgængelige, organiske materiale til mineralske stoffer, som planterne har brug for.

Ved at fordele visne blade, kompost og andet organisk stof oven på jorden og ikke nedfælde det bliver resultatet at havejorden efterhånden får de samme træk som god skovjord: høj porøsitet, stabil krummestruktur, god luftkapacitet, rigt og varieret jordbundsliv og en rig flora af gavnlige organismer (knoldbakterier, mycorrhizasvampe, rovinsekter, rovnematoder osv.).

Se også
 Elaine Ingham
 Kompost

Noter

Havedyrkning

ja:不耕起栽培
E (tal)

Tallet e (også kaldet Eulers tal, opkaldt efter matematikeren Leonhard Euler) er et transcendent tal, der har denne afkortede og tilnærmede værdi på 2,7182818284590452353602.

Definitioner 
Der er forskellige definitioner for tallet e, men den mest grundlæggende er, at hældningskoefficienten for tangenten af et vilkårligt givet punkt på funktionen  altid er lig med y.

 er det eneste tal, for hvilket det gælder, at eksponentialfunktionen  opfylder relationen

Desuden er  grundtallet for den naturlige logaritme, ofte skrevet i notationen ; altså opfylder  følgende:

Af konstruktive definitioner kan blandt mange nævnes

Eulers identitet 

Ligheden

er kendt for at på smuk vis binde matematikkens fem vigtigste konstanter sammen. Det er en Eulers identitet.

Notation 
Eksponentialfunktionen  skrives somme tider med funktionen exp:

Dette bruges især på computere, for eksempel i programmeringssprog og regneark, hvor brugen af hævet skrift er besværlig eller ikke-tilgængelig.

Kulturel Betydning 
Konstanten fejres årligt d. 27. Januar eller den 7. februar på eulers-dag.

Referencer 

Matematiske konstanter
Kinapære

 
Kinapære (Pyrus calleryana), også skrevet Kina-Pære, er et mellemstort, løvfældende træ med en smal, næsten ægformet krone. Grenene er stive og opstigende med talrige grentorne.

Beskrivelse 
Barken er først glat og grøn. Senere bliver den grå og opsprækkende. Til sidst er den opdelt i små, firkantede barkfelter. Knopperne er spredte, ret små og fint behårede. Bladene er ægformede med tydelig spids og fint savtakket rand. Oversiden er mørkegrøn og blank, mens undersiden er lysegrøn og næsten hårløs.

Bladene sidder længe og falder grønne af. Blomsterne sidder få sammen i små halvskærme. De enkelte blomster er hvide. Frugterne er brune med prikker, ærtestore og sidder på lange stilke. Frøene modner i reglen godt og spirer villigt.

Rodnettet består af kraftige, kødede hovedrødder, som når langt ud og dybt ned. Kinapære fremkalder jordtræthed.

Højde x bredde og årlig tilvækst: 10 x 6 m (40 x 25 cm/år).

Hjemsted 
Kinapære vokser i lyse bjergskove og krat på veldrænet bund i det centrale Kina (Hubei-provinsen), hvor den optræder sammen med bl.a. ildtorn, skæbnetræ, blå ene, elefantgræs, etagekornel, glasbær, julianes berberis, pernykristtorn, pilebladet dværgmispel, ranunkelbusk, rynkeblad, smuk pieris og tempeltræ.

Sorter 
Træet tilbydes ofte podet på de traditionelle pæregrundstammer: Vildpære og Kvæde 'A'. Dette medfører problemer med fordrageligheden. Kinapære bør stå på egen rod eller (hvis det er sorterne) podes på frøformerede Kinapære-grundstammer.

 'Bradford' – et stærkt, mellemstort træ med en rig og tidlig blomstring.
 'Chanticleer' – et smalkronet træ med god (rød) høstfarve.

Sygdomme 
Planten angribes af Ildsot-bakterier.

Kilder 
 Sten Porse: Plantebeskrivelser, DCJ 2003 (CD-Rom).

Træer
Hvide blomster
Pære
Nytteplanter fra Asien
Den Hellige Stol

Den Hellige Stol (Latin: Sancta Sedes, Sedes apostolica, pavestolen) er betegnelsen for bispesædet i Rom, der er den øverste embedsfunktion i den katolske kirke. Det bruges om pavemagten, når der henvises til paveembedet, ikke den for øjeblikket siddende pave. Den Hellige Stol svarer til begreber som Justitsministeriet og Dommeren i Tønder, hvor der er tale om funktionen, snarere end om de konkrete udøvere af funktionen.

Den Hellige Stol regerer over et lille territorium i Rom, Vatikanstaten, der blev etableret ved Laterantraktaten af 1929 med henblik på at "sikre Den Hellige Stols absolutte og synlige suverænitet". Ofte opfattes landet Vatikanstaten som synonymt med Den Hellige Stol, men dette er ikke korrekt. I diplomatisk henseende bør skelnes mellem Den Hellige Stol og Vatikanstaten. Det er Den Hellige Stol, ikke Vatikanstaten, der er en vigtig aktør på den internationale scene.

Den Hellige Stol har diplomatiske forbindelser med næsten alle verdens lande. Kina er en markant undtagelse, hvilket bl.a. har baggrund i, at Den Hellige Stol anerkender Taiwan som en selvstændig stat. En ambassadør for Den Hellige Stol benævnes nuntius.

Den hellige Stol er en meget aktiv deltager i arbejdet i FN og andre andre internationale organisationer.

Mange lande har særlige ambassadører i Rom, som er akkrediteret til Den Hellige Stol. En ambassadør, der er akkrediteret til Italien, kan ikke samtidig være akkrediteret til Den Hellige Stol. Derimod kan en ambassadør i et andet land end Italien godt samtidig være sit lands ambassadør ved Den Hellige Stol. For Danmarks vedkommende varetages opgaven som ambassadør ved Den Hellige Stol af den danske ambassadør i Belgien .

I middelalderen blev der fra England, Danmark, Sverige, Norge, Polen og Preussen betalt en afgift til pavestolen, der fik betegnelsen Peterspenge (Denarius Sancti Petri) og som tidligere også blev betegnet romskud.

Referencer

Eksterne henvisninger 

 www.vatican.va Den Hellige Stol – officiel website (de, en, es, fr, it, pt)

Romerskkatolske kirke
Vatikanstaten
Diplomati
Mønje

Mønje er en kemisk forbindelse mellem bly og ilt, med sumformlen Pb3O4. Det er et rødt stof, som bruges som pigment i maling, specielt rustbeskyttende maling til skibe. I mønje findes bly med to forskellige oxidationstrin: +2 og +4, og formlen for mønje kan skrives som Pb(IV)O2•2Pb(II)O. Denne sammensætning bekræftes af krystalstrukturen, og af de kemiske egenskaber, idet mønje reagerer som en blanding af Pb(IV)O2 og 2Pb(II)O. F.eks. er mønje oxiderende nok til i stærkt sur væske at oxidere Mn2+-ioner til permanganationer, MnO4-.

Frem til middelalderen brugtes mønje (minium) i illuminerede bøger til at lukke porerne i pergamentet således at der derefter kunne påføres farve; dette har givet navn til miniaturen, en billedtype som først blev frembragt ved hjælp af dette farvestof som grunding. Mønjerød farve ses endnu i de tilfælde hvor miniaturemaleren ikke er blevet færdig med sit arbejde.

Mønje er stærkt giftigt, som de fleste blyforbindelser er. Derfor har man brugt stoffet som bundmaling på skibe for at hindre alge- og rurvækst, som vil nedsætte farten betydeligt, fordi det hindrer skibets glid gennem vandet. Det har til gengæld medført at mange havnebassiner er forurenede med tungmetallet bly.

Oxider
Maling
Blangstedgård

Blangstedgård er en bydel i det sydøstlige Odense, opført på en del af Blangstedgaards jorder ved en arkitektkonkurrence i 1988. De fleste huse er i to etager. Området har børnehave/vuggestue, bofællesskaber, nærbutik, fritidscenter, café, ungdomsskole og Blangstedgårdkollegiet.

Bydelen afgrænses af Niels Bohrs Alle mod syd, samt Lindved Å mod vest og nord. Blangstedgård består af vejene: Blangstedgårds Allé, Stammen, Kirsebærgrenen, Blommegrenen, Pæregrenen, Æblegrenen og Brombærranken. Der er forbindelse til Odense Banegård med FynBus.

Kvarterets sammensætning 
I forbindelse med arkitektkonkurrencen, fik mange bygherrer mulighed for at byde ind på opførelsen af bygningerne. Derfor fremstår kvarteret i dag som et meget integreret miljø, indeholdende både almene boliger varetaget af Odenses almene boligorganisationer, private lejeboliger, andelsboliger, et kollegium og ejerboliger.

Eksterne henvisninger 
 1001 Fortællinger – Blangstedgård
 Blangstedgårds hjemmeside

Bydele i Odense
Bente Dahl

Bente Dahl Jensen (født 9. april 1946 i Aarhus) er musikskoleleder og folketingsmedlem, valgt for Det Radikale Venstre i Haderslevkredsen, Røddingkredsen og Løgumklosterkredsen, første gang 8. februar 2005 og genvalgt 13. februar 2007.

CV

Personen 
Bente Dahl er datter af forretningsindehaver Verner Jensen og forretningsindehaver Oda Jensen. Privat er hun samlevende med virksomhedsrådgiver Erik Persson.

Kilder/henvisninger 
Netværk for Oplysning

Eksterne henvisninger 

Folketingsmedlemmer i 2000'erne
Folketingsmedlemmer i 2010'erne
Skolefolk fra Danmark
Personer fra Aarhus
Tidligere folketingsmedlemmer fra Det Radikale Venstre
Liberaldemokraterne

Liberaldemokraterne (engelsk: The Liberal Democrats) er et britisk socialliberalt politisk parti.

Partiet indgik i 2010-15 i en koalitionsregering med Det Konservative Parti, men efter  Parlamentsvalget i Storbritannien 2015 udtrådte partiet af David Camerons regering, da de konservative opnåede absolut flertal. Ved valget gik liberaldemokraterne kraftigt tilbage og har i dag (2015) blot 8 repræsentanter i Underhuset.

Ved parlamentsvalgene i 2005 og 2010 opnåede partiet fremgang til henholdsvis 22 og 23 procent af stemmerne. På trods af dette gik partiet i 2010 tilbage fra 62 til 57 medlemmer i parlamentet, men da intet parti opnåede absolut flertal, indgik Liberal Democrats i en koalitionsregering med de Konservative.

Liberal Democrats var i perioden 2007-15 ledet af Nick Clegg, der efter valgnederlaget i 2015 trådte tilbage som partileder og blev afløst af Tim Farron. I juli 2019 blev Jo Swinson valgt som ny partileder, og sad indtil hun efter parlamentsvalget i december 2019 trådte tilbage, da hun mistede sin plads i Underhuset. I august 2020 blev Ed Davey valgt som ny partileder.

Historie 

Det nuværende liberaldemokratiske parti blev dannet i 1988, da det gamle liberale parti sluttede sig sammen med en gruppe socialdemokrater, der havde brudt ud fra Labour. 

Indtil 1924 var det liberale parti ét af to store partier i Storbritannien. Efter 1924 havde partiet flere gange haft en betydelig opbakning fra vælgerne, men opnåede ikke en tilsvarende repræsentation i det britiske parlament. Årsagen til dette er, at valgmetoden med valg i enkeltmandskredse (uden tillægsmandater) er til fordel for de to største partier.

Noter

Referencer 

Politiske partier i Storbritannien
Liberale partier
Socialliberale partier
Sharm el-Sheikh

Sharm el-Sheik er en egyptisk by på sydspidsen af Sinai-halvøen.

Sharm el-Sheik har udviklet sig fra at være et lille fiskerleje på spidsen af det golde Sinai til at blive en af Egyptens største turistbyer, men efter revolutionen i 2011 og terrorangrebet i 2015 (flystyrtet) er der kommet langt færre turister – officielt 45% færre turister, mens nogen mener, at det er 80%.

Undervandsattraktioner 

I havet ca. 20 km. syd og sydvest for Sharm el Sheik ligger Ras Mohammed, der er en marin nationalpark med mange rev. 
Længere væk findes vraget af det engelske fragtskib Thistlegorm, der blev sænket under 2. verdenskrig. Dette betragtes som et af de bedste vragdyk i verden.

Mod øst finder man en række andre dykkersteder i Tiranstrædet, hvor Aqababugten ender.

Klima

Referencer

Eksterne henvisninger 

Byer i Egypten
Ras Mohammed

Ras Mohammed National Park er en nationalpark, der ligger i det sydlige Sinai.

Nationalparken blev oprettet i 1983 for at beskytte det unikke marine liv i området.

Egypten
Nationalparker i Asien
SS Thistlegorm

SS Thistlegorm er navnet på et af de mest kendte skibsvrag. Det ligger i Rødehavet, i Suez-bugten.

SS Thistlegorm var et engelsk transportskib der i 1941 blev sænket af tyske bombefly under den 2. verdenskrig.

Vraget der ligger på mellem 15 og 35 meters vand, er et klassisk "Anders And vrag", dvs. et vrag der står ret op og ned. Det er derfor let at genkende de forskellige dele af skibet. Da sigtbarheden under vand næsten altid er god i området kan man allerede fra overflade få et overblik over skibet. Nede på selve vraget kan man dykke ind i det og kigge på lasten af blandt andet motorcykler.

Jacques Cousteau genfandt vraget i 1955, men opgav angiveligt en forkert postion. Vraget blev genfundet i 1974 og er, i takt med den øgede turisme i området, blevet et af verdens mest dykkede vrag.

Skibe fra 2. verdenskrig fra Storbritannien
Fragtskibe
Dykkeområder
Buffer (kemi)

En buffer (puffer) er inden for kemi betegnelsen for en blanding af en syre og dens korresponderende base, som modstår pH-ændringer.

En buffer-opløsning er en opløsning, som indeholder molekyler, der formindsker pH-ændringer forårsaget af syre- eller basetilsætning. Den virker altså som en base, hvis man tilsætter syre, og som en syre, hvis man tilsætter base.

Eksempel:

En opløsning indeholder en svag syre, NH4+, og den korresponderende svage base, NH3. Tilsættes der nu OH- (meget stærk base) til opløsningen foregår følgende reaktion:

NH4+ + OH- → NH3 + H2O

Den stærke base erstattes altså af den svage base, hvilket resulterer i en lille ændring i pH.

Jordens humus har f.eks. buffereffekt.

CO2 har buffereffekt i vand og blod via en buffer ligevægt som minimerer pH ændringer.

CO2 + H2O ↔ HCO3- + H+ ↔ 2H+ + CO3-- (H2CO3)

Hvis H+-koncentration øges så optages H+ af karbonationerne (CO3--).

Hvis H+-koncentrationen reduceres så afgives H+ ioner fra kulsyren (H2CO3).

Karbonationer kan også komme fra kalk (CaCO3). Det er derfor, landmænd kører kalk på jorden, hvis den er i gang med at blive sur.

Bufferligningen 

Ved hjælp af den såkaldte bufferligning kan pH for en opløsning, der indeholder et buffersystem, beregnes. Ligningen findes i to udgaver, hvoraf den ene blot er en omskrivning:

Det er vigtigt at bemærke, at s og b betegner de korresponderende syre-basepar, der udgør buffersystemet.

 er syrestyrkeeksponenten for den svage syre.

 beregnes således ud fra syrestyrkekonstanten  :

Eksterne henvisninger 
 Biosite leksikon
 Den Store Danske Encyklopædi

Syre-base-kemi
Robert 1. af Skotland

Robert I eller Robert Bruce (Raibeart Bruis på moderne skotsk-gælisk, Roibert a Briuis på middelalder-gælisk og på engelsk Robert the Bruce født 11. juli 1274, død 7. juni 1329) var konge af Skotland 1306-1329.

Robert Bruce blev født den 11. juli 1272 på Turnberry Castle i Ayrshire i det sydvestlige Skotland. Han var ældste søn af The Earl of Carrick, 6th Lord of Annandale. Han var tillige tip-tip-tip-oldebarn af kong David 1. af Skotland, så han var blandt dem, der havde størst ret til den skotske trone.

Robert Bruce var en af de mest berømte krigere og hærledere i sin generation, og han ledede Skotland under den skotske uafhængighedskrig mod England. Robert Bruce anses for en af de store konger i Skotlands historie, en heltekonge som besejrede England i det berømte slag ved Bannockburn. Mindesmærker for ham findes over hele Skotland, og et portræt af ham findes er på skotske pengesedler.

I 1315 reddede William Rule kong Robert fra at blive stanget af en olm tyr ved at gribe fat i dens horn og kaste den til jorden. Som belønning fik William Rule navnet Turnbull (turn-e-bull). Klanen med dette navn er nu vidt udbredt især på kontinentet og Nordamerika med ca. 750.000 medlemmer. Klanens våben er et billede af en tyrs hoved, og klanen kan bruge mottoet: "I saved the king".

Kilder/henvisninger 

 "Fremskridtets mænd" af Thorkild Kjærgaard, 1997,

Eksterne links/henvisninger 
 Turnbull Clan Association 
 Turnbull Clan International

Huset Bruce
Konger af Skotland
Jarler fra Skotland
Brombær (frugt)

Brombær er frugterne af brombærplanten. Det er botanisk set en flerfoldsfrugt bestående af små stenfrugter som sidder på en kegleformet blomsterbund. Når brombærret plukkes eller falder af brombærbusken, efterlades et hul hvor det sad fast på blomsterbunden. Ved modning bliver bærrene sorte, hvilket får dem til at ligne morbær mere end de gør i forvejen. Hvor dejlige bærrene end er, så skal de plukkes af planter med talrige, bagudbøjede torne. Det har ført til, at man dyrker planterne espalieret på høje hegn, og det har ført til fremavl af rigtbærende, tornløse sorter. Brombærsæsonen strækker sig fra august til oktober. 

Bærrene har et højt indhold af antioxidanter som anthocyaniner samt aromastoffet hindbærketon, der anvendes som slankemiddel. I oldtiden blev brombær-bær brugt som lægemiddel imod diarré og bylder, hvilket kan skyldes det høje indhold af garvesyre.

Anvendelser 
Brombær kan bruges, som de er, og de kan laves til et kraftigt smagende syltetøj, men oftest bliver de brugt i forskellige former for kager og desserter:
Brombærtærte
Brombærdessert
Brombærsyltetøj
Brombærlikør

Bær
Brombær
Lægeplanter
Nørhald Herred

Nørhald Herred var et herred i det tidligere Randers Amt.

Historie 
I  Kong Valdemars Jordebog hed det Hallæhæreth og i  middelalderen lå det i Ommersyssel. Senere kom det under Dronningborg Len, og efter 1660 hørte det til Dronningborg Amt. Nørhald Herred grænser mod nord til Onsild og  Gjerlev Herreder, mod øst til Randers Fjord, mod syd til Støvring Herred, hvorfra det for en del skilles ved Kousted Å, og mod vest til Viborg Amt (Sønderlyng og Nørlyng Herreder), fra hvilket det skilles ved Skals Å.

Indtil 2007 lå herredet i dele af Nørhald Kommune, Purhus Kommune og Hobro Kommune. Nu er det del af Randers Kommune og Mariagerfjord Kommune.

Statistik 
Indbyggerantal i 1960: 6.334

Indbyggerantal i 2016 : 8.494

Areal i km2 : 170,53

Største byer 2016 

Spentrup 2.438
Fårup 1.009
Asferg 621

Sogne i Nørhald Herred
Asferg Sogn
Fårup Sogn (Faarup)
Gassum Sogn
Glenstrup Sogn
Hald Sogn
Kousted Sogn
Linde Sogn
Spentrup Sogn
Tvede Sogn
Vester Tørslev Sogn

Billeder

Referencer

Eksterne henvisninger 
 

Herreder i Randers Amt
Grand tourer

En Grand Tourer eller GT (af ) er en luksusbil, som er i stand til at foretage langdistancerejser med god komfort og med en motor som har mange hestekræfter. En traditionel Grand Tourer er en to-dørs coupé med enten to eller 2+2 sæder (2+2, her er der plads til to passagerer foran og har to mindre sæder bagi). Eksempler på Grand Tourer-biler er Ferrari 458 Italia og Porsche 911.

GT-biler adskiller sig fra almindelige to-sædede sportsvogne ved at være større, tungere og ikke gå så meget på kompromis med komforten for fartens skyld. Historisk set har de fleste Grand Tourer været udstyret med motorer placeret foran på bilen og baghjulstræk. Placeringen af motoren foran i bilen giver mere kabineplads, end hvis motoren sad midt i bilen. De har også en blødere affjedring og et mere luksuriøst udseende. En Grand Tourer minder dog om en sportsvogn, da de begge har firehjulstræk eller baghjulstræk, og ordet "sportsvogn" bruges ofte om GT-biler såvel som egentlige sportsvogne.

Motorsport
I dag er udtrykket Grand Tourer, eller Gran Turismo, synonymt med racer-versioner af sportsvogne, selv dem, som ikke passer ind i definitionen af en Grand Tourer. De deltager i forskellige løbsserier heriblandt langdistanceløb som for eksempel Le Mans og Sebring. Der køres også verdensmesterskab i GT-klassen, FIA GT1 World Championship.

I Danmark kendes GT-klassen fra Jan Magnussens fire sejre på Le Mans for Corvette Racing, 2004 – 2006 og 2009.

Referencer

Luksusbiler
GT

Forkortelsen GT kan stå for flere forskellige ting:
 Grand Tourer – type luksusbil
 Gran Turismo – videospil
 Det Gamle Testamente – del af bibelen
 Guatemala – .gt er Guatemalas topdomæne
 Göteborgs-Tidningen – svensk avis
 Gin & Tonic - drinks
Tiger (flertydig)

Tiger  henviser til flere artikler:

 Tiger – et rovdyr i kattefamilien
 Tiger (kampvogn) – en tysk kampvogn fra 2. verdenskrig
 Tiger (butikskæde) – en kæde af butikker med varer til ti kroner
 Tiger Woods – en golfspiller

Se også
 Mac OS X – hvor version 10.4 af Apples styresystem hedder "Tiger"
Panter (flertydig)

Panter har flere betydninger:

 Panter – en genetisk variant af kattedyr som f.eks. leopard og jaguar
 Panther – en tysk kampvogn fra 2. verdenskrig
 Panter-slægten – gammel dansk slægt
 Mac OS X – "Panther" er navnet på en version 10.3 af Apples styresystem
 Den lyserøde panter – en serie af film med Peter Sellers i hovedrollen
Stamtavle

Stamtavle har flere betydninger:

 Stamtavle (mennesker).
 Stamtavle (dyr) – et dokument der beviser om et dyr er en ren race.
Orestes

Orestes var i den græske legende søn af Agamemnon og Klytaimnestra.

Ifølge Homer var Orestes ikke i Mykene, da hans fader kom hjem fra den Trojanske Krig og blev myrdet af sin kones elsker Aigisthos. Otte år senere blev Orestes som 20-årig beordret af det Delfiske orakel dvs. Apollon til at vende tilbage fra Athen for at hævne sin fader.

Ifølge tragediedigteren Aischylos mødte han sin søster Elektra foran Agamemnons grav, og de genkendte hinanden. De planlagde hævnen sammen:

Efter at have dræbt både sin moder og Aigisthos (nogle siger med Elektras hjælp) bliver Orestes jaget af erinyerne, hvis pligt det er at straffe forbrydelser mod blodbeslægtede. Orestes søger ly i Delfis tempel, delvis drevet til vanvid, men selv om Apollon havde beordret drabet, kan han ikke hjælpe mod konsekvenserne. Til sidst griber Athene ind og nedsætter en ret på Akropolis i Athen med 12 attiske dommere. Efter bedømmelsen er seks dommerne for og seks imod, hvorefter Athene kaster den afgørende stemme for frikendelse. Orestes rejser derefter et alter til Athenes ære.

Jean-Paul Sartre har gendigtet myten i teaterstykket Fluerne.

Kilder og henvisninger 

Personer i græsk mytologi
Konger i græsk mytologi
Sønderhald Herred

Sønderhald Herred er det største herred beliggende midt i det tidligere Randers Amt.

Sønderhald Herred grænser mod nord til Randers Fjord med Grund Fjord og Rougsø Herred, fra hvilket det til dels skilles ved Hejbæk og Hevring Å, samt Kattegat; mod øst grænser det til Djurs Nørre Herred, mod syd til Djurs Sønder Herred og Øster Lisbjerg Herred; Mod vest ligger Galten Herred.

Alling Å og dens tilløb Skader Å og Rosenholm Å løber gennem området. 

Højeste punkter er det 89 meter høje Tothøj syd for Øster Alling, og det 79 meter høje Helligbjerg lidt vest for Gammel Estrup 

Herredet hed i Kong Valdemars Jordebog Hallahæreth hørte i middelalderen en del af Aabosyssel, senere var det i Kalø Len, og fra 1660 Kalø Amt.

Der har været omkring 675 forhistoriske monumenter i herredet, deraf 3 jættestuer, 25
langdysser, 10 runddysser, 10 dyssekamre og en stor mænge gravhøje, men langt den største del er sløjfet eller ødelagt. 

Sogne i Sønderhald herred med nuværende kommune (i parentes kommune før 2007):

 Auning Sogn – Norddjurs Kommune (Sønderhald Kommune)
 Essenbæk Sogn – Randers Kommune (Sønderhald Kommune)
 Fausing Sogn – Norddjurs Kommune (Sønderhald Kommune)
 Gjesing Sogn – Norddjurs Kommune (Rougsø Kommune)
 Hvilsager Sogn – Syddjurs Kommune (Rosenholm Kommune)
 Hørning Sogn – Randers Kommune (Sønderhald Kommune)
 Koed Sogn – Syddjurs Kommune (Midtdjurs Kommune)
 Kristrup Sogn – Randers Kommune (Randers Kommune)
 Krogsbæk Sogn – Syddjurs Kommune (Rosenholm Kommune)
 Lime Sogn- Syddjurs Kommune (Rosenholm Kommune)
 Marie Magdalene Sogn – Syddjurs Kommune (Midtdjurs Kommune)
 Mygind Sogn- Syddjurs Kommune (Rosenholm Kommune)
 Nørager Sogn – Norddjurs Kommune (Rougsø Kommune)
 Skader Sogn- Syddjurs Kommune (Rosenholm Kommune)
 Skørring Sogn – Syddjurs Kommune (Rosenholm Kommune)
 Søby Sogn – Syddjurs Kommune (Rosenholm Kommune)
 Vejlby Sogn – Norddjurs Kommune (Rougsø Kommune)
 Vester Alling Sogn – Norddjurs Kommune (Sønderhald Kommune)
 Virring Sogn – Randers Kommune (Sønderhald Kommune)
 Vivild Sogn – Norddjurs Kommune (Rougsø Kommune)
 Årslev Sogn – Randers Kommune (Sønderhald Kommune)
 Øster Alling Sogn – Norddjurs Kommune (Sønderhald Kommune)

Eksterne kilder og henvisninger 

 

Herreder i Randers Amt